Veksten er rask, og frøplanter kan blomstre etter 8–10 år. Hver frøkapsel kan inneholde opptil 2000 frø, og store trær kan produsere 20 millioner frø i løpet av ett år. Frøene spres med vinden, og treet kan også spre seg med rotskudd, som kan vokse fem meter i én vekstsesong. Disse egenskapene gjør at arten raskt kan invadere nye områder og danne tette bestander etter brann, jordskred, anleggsvirksomhet eller flom.